Diari Oficial de la Generalitat Valenciana


Sumari del DOGV 5178, del 17-01-2006 (2005/14420)

ORDE de 18 de novembre 2005, de la Conselleria de Cultura, Educació i Esport, per la qual es modifica l'autorització a l'Escola d'Educació Infantil Municipal de primer cicle incomplet, denominada .La Milotxa. de Gavarda (València).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/14551


Data del document
:   18-11-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Gavarda
    * educació preescolar
    * ensenyament públic
    * centre d'ensenyament

ORDE de 18 de novembre 2005, de la Conselleria de Cultura, Educació i Esport, per la qual es modifica l'autorització a l'Escola d'Educació Infantil Municipal de primer cicle incomplet, denominada .La Milotxa. de Gavarda (València). [2005/14235]  
L'expedient ha sigut iniciat a instància del representant de l'Ajuntament de Gavarda, entitat titular de l'Escola d'Educació Infantil Municipal .La Milotxa., situada al c/ 5, s/n, de la citada localitat i amb número de codi 66610104, pel qual sol·licita la modificació de l'autorització per canvi d'ús per edats de la unitat autoritzada a la mencionada escola.   
El 30 de juny de 2003 es va subscriure un conveni entre la Generalitat Valenciana (Conselleria de Cultura, Educació i Esport) i l'Ajuntament de Gavarda per què es creava l'Escola Infantil Municipal de Gavarda, publicat per Resolució de 8 de setembre de 2003 (DOGV de 16 de setembre), en la clàusula sèptima del qual s'autoritza el conseller de Cultura, Educació i Esport a aprovar mitjançant orde qualsevol modificació que es produïsca en les ensenyances, instal·lacions i la resta de requisits que ha de reunir el centre.   
La Direcció General d'Ensenyament va declarar, a través de la Resolució de 27 de gener de 2005, l'adequació de les instal·lacions proposades, quant a espais educatius, al que disposa la legislació aplicable, per la qual cosa, l'autorització d'obertura i funcionament ha d'ajustar-se al que disposa l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.   
Vist que la Unitat Tècnica i la Inspecció Educativa de la Direcció Territorial de Cultura, Educació i Esport de València han emés informes favorables en el seu respectiu àmbit competencial.   
Vists la Llei Orgànica 8/1985, de 3 de juliol, reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació; l'Orde de 2 de febrer de 1998 (DOGV d'11 de març), per la qual s'establixen els requisits mínims dels centres incomplets d'Educació Infantil de la Comunitat Valenciana i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries.   
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,   
ORDENE  
Primer  
Aprovar la modificació de l'autorització a l'escola que a continuació s'indica, en els termes que s'hi especifiquen:  
Denominació genèrica: Escola d'Educació Infantil  
Denominació específica: LA MILOTXA  
Domicili: c/ 5, s/n  
Localitat: Gavarda  
Província: València  
Codi: 66022134  
Titular: Ajuntament de Gavarda  
Modificació que s'autoritza:   
La modificació consistix en el canvi d'ús per edats de la unitat autoritzada a l'escola mencionada, de manera que quedarà configurada amb la composició següent:  
- 1 unitat d'Educació Infantil de primer cicle que agrupe xiquets d'1 a 3 anys amb 13 llocs escolars.  
Segon  
La present autorització tindrà efectes des de l'inici del curs acadèmic 2005/2006.  
Tercer  
Qualsevol modificació dels termes d'esta orde requerirà la preceptiva autorització de l'administració educativa.   
DisposiciÓ addicional  
La present orde es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.   
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 18 de novembre de 2005  
El conseller de Cultura, Educació i Esport  
Alejandro Font de Mora TURÓN